Ο **Ζαχαρίας Ηλίας «Ζακ» Όγκαστ,** αγγλικά: *Zachary Elias "Zach" Auguste* (Κέιμπριτζ, 8 Ιουλίου 1993), είναι Ελληνοαμερικανός επαγγελματίας καλαθοσφαιριστής. Με ύψος 2,08 μέτρα αγωνίζεται ως σέντερ στους SeaHorses Mikawa του Πρωταθλήματος Ιαπωνίας.

Κολεγιακή σταδιοδρομία
----------------------

Ο Ζακ Όγκαστ έκανε το ντεμπούτο του στο κολεγιακό μπάσκετ τον Νοέμβριο του 2012 στη νίκη ενάντια στο Monmouth, συμβάλλοντας με 4 πόντους και 3 ριμπάουντ σε 3 λεπτά. Μετά από δύο διαστρέμματα αστραγάλου κατά τη διάρκεια της προετοιμασίας, ο  Όγκαστ είχε δυσκολία να σταθεί στην ήδη διαμορφωμένη ομάδα. Βρίσκοντας τον εαυτό του πίσω από τον Τζακ Κούλεϊ και τον Garrick Σέρμαν στην ομάδα, είχε μέσο όρο 10.7 λεπτά ανά παιχνίδι σε 25 παιχνίδια. Αξιοσημείωτη ήταν η παρουσία του στα παιχνίδια ενάντια σε Kennesaw State (12 πόντους και 7 ριμπάουντ σε 12 λεπτά) και Marquette (season-high με 15 πόντους με 5 ριμπάουντ και 3 κλεψίματα σε 21 λεπτά), για ένα πρωτοετή είχε μέσο όρο 3.7 πόντους και 2.7 ριμπάουντ.

Για την σεζόν 2013-14, ο Όγκαστ διαδραμάτισε μεγαλύτερο ρόλο όταν ο Κούλεϊ αποφοίτησε και ο προπονητής του Mike Brey τον είχε ως ένα σημαντικό παίκτη. Αν και ξεκίνησε 13 παιχνίδια στα 30, έμεινε τρίτη επιλογή με τον Σέρμαν και τον Νάιτ να προτιμούνται. Έκανε το πρώτο double-double ενάντια στο Clemson, έχοντας 14 πόντους και 12 ριμπάουντ, Τελείωσε το δεύτερο έτος με 6,7 πόντους και 4.3 ριμπάουντ σε σχεδόν 17 λεπτά ανά παιχνίδι κατά μέσο όρο.

Από τη διάρκεια της προετοιμασίας για την σεζόν 2014-15 ορίσθηκε ως βασικός. Στις 13 Δεκεμβρίου 2014 στο παιχνίδι εναντίον της Φλόριντα, σκόραρε καριέρα 26 πόντους. Τον Ιανουάριο του 2015, ο Όγκαστ ήταν στο περιθώριο από την Notre Dame, λόγω ακαδημαϊκών θεμάτων. Τελικά αυτό θα διαρκέσει μόνο τρεις μέρες, με το άγνωστο λόγο αργότερα να περιγράφεται ως ήσσονος σημασίας από τον παίκτη. Ο Όγκαστ θεωρήθηκε ως μια σημαντική παρουσία στο τουρνουά 2015 ACC κατακτώντας τον τίτλο συμβάλλοντας με 16 πόντους και 13 ριμπάουντ στον τελικό εναντίον της Βόρειας Καρολίνας (κατά μέσο όρο πάνω από 11 πόντους και 9 ριμπάουντ σε όλο το τουρνουά).

Ο Όγκαστ είχε εκλεγεί αρχηγός από τους συμπαίκτες του για τη σεζόν 2015-16. Ψηφίστηκε επίσης στην Preseason All-ACC δεύτερη ομάδα. Σε επτά παιχνίδια στη σεζόν 2015-16, έκανε πέντε double-double. Μάλιστα ο ίδιος ήταν ένας από τους δέκα φιναλίστ για το βραβείο Kareem Abdul-Jabbar. Επίσης, μπήκε στην τρίτη καλύτερη ομάδα του ACC. Στον τέταρτο τελικό του 2016 ACC Τουρνουά,ο Όγκαστ οδήγησε την ομάδα του στη νίκη με 84-79 εναντίον του Ντιουκ, σημειώνοντας double-double με 19 πόντους και 22 ριμπάουντ, κάνοντας μάλιστα ρεκόρ της Notre Dame για τα περισσότερα ριμπάουντ σε ένα παιχνίδι και ισοφαρίζοντας το δεύτερο καλύτερο ρεκόρ του Τιμ Ντάνκαν στο ACC Τουρνουά.

Επαγγελματική σταδιοδρομία
--------------------------

Αφού δεν συμμετείχε στο ντραφτ του 2016, ο Όγκαστ εντάχθηκε στο NBA Σάμερ Λιγκ με τους Λος Άντζελες Λέικερς. Εμφανίστηκε σε 4 παιχνίδια και κατά μέσο όρο είχε 5.3 πόντους και 4 ριμπάουντ ανά παιχνίδι. Στις 29 Αυγούστου 2016, υπέγραψε συμβόλαιο με τους Λέικερς, αλλά έφυγε στις 12 Οκτωβρίου, χωρίς να παίξει σε κάποιο αγώνα του NBA με την ομάδα.

Στις 27 Οκτωβρίου, υπέγραψε με την Ουσάκ Σπορτίφ της τουρκικής Super League, για τις σεζόν 2016-17. Έκανε το επαγγελματικό του ντεμπούτο στις 5 Νοεμβρίου του 2016. Τον Ιανουάριο του 2017, ο Όγκαστ σκόραρε 31 πόντους και πήρε 14 ριμπάουντ, για να βοηθήσει την ομάδα του να πάρει τη νίκη κόντρα στην πολωνική ομάδα Ρόσα Ράντομ, που του χάρισε το το βραβείο MVP για την 11η αγωνιστική του Champions League της σεζόν 2016-17. Είχε μέσο όρο 11.7 πόντους, 7.5 ριμπάουντ, 0.6 ασίστ, 0.7 κλεψίματα, 0.4 μπλοκ ανά παιχνίδι, σε 23 παιχνίδια που παίζονται στην τουρκική Σούπερ Λιγκ. Επίσης, είχε κατά μέσο όρο 13,4 πόντους, 8.8 ριμπάουντ, 0.6 ασίστ, 0.5 κλεψίματα και 0.6 μπλοκ ανά παιχνίδι, σε 11 παιχνίδια που παίζονται σε Ευρωπαϊκό επίπεδο για το Τσάμπιονς Λιγκ.

Ο Όγκαστ  στη συνέχεια έπαιξε με τους Μαϊάμ Χιτ στο summer league του 2017 και είχε μέσο όρο 10 πόντους, 5.2 ριμπάουντ, 1.2 ασίστ, 0.4 κλεψίματα, 0.4 μπλοκ ανά παιχνίδι στο Σάμερ Λιγκ του Λας Βέγκας και 7.3 πόντους, 6.3 ριμπάουντ, 0.3 ασίστ, 2.0 κλέβει, και 0, 3 μπλοκ ανά παιχνίδι στο Σάμερ Λιγκ του Ορλάντο. Ωστόσο δεν υπήρξε προσφορά συμβολαίου από τις ομάδες του ΝΒΑ.

Στις 30 Ιουνίου του 2017, ο Όγκαστ υπέγραψε τριετές συμβόλαιο με την ομάδα του Παναθηναϊκού, με μισθό 500.000 ευρώ. Ο Όγκαστ σε 14 συμμετοχές στην Eυρωλίγκα είχε μέσο όρο 1,5 πόντους, 1,4 ριμπάουντ και 0,1 ασίστ, ενώ στο ελληνικό πρωτάθλημα αγωνίστηκε σε 32 παιχνίδια και είχε μέσο όρο 6,5 πόντους, 3,9 ριμπάουντ και 0,8 ασίστ. Μετά το τέλος της σεζόν 2017-18 έμεινε ελεύθερος από τον Παναθηναϊκό.

Στις 7 Αυγούστου του 2018, ανακοινώθηκε η απόκτησή του από την Γαλατασαράι με την οποία υπέγραψε μονοετές συμβόλαιο. Την πρώτη του σεζόν κατέγραψε 13,4 πόντους, 8,3 ριμπάουντ και 1,5 ασίστ ανά αγώνα με την τουρκική ομάδα. Το καλοκαίρι του 2019, ανανέωσε για 1+1 χρόνια. Την αγωνιστική περίοδο 2019-20 είχε 13.4 πόντους και 7.1 ριμπάουντ κατά μέσο όρο ανά ματς στο EuroCup.

Στις 20 Ιουλίου 2020, ανακοινώθηκε η επιστροφή του στον Παναθηναϊκό με συμβόλαιο 1+1 χρόνια. Τη σεζόν 2020-21 στην Ευρωλίγκα μέτρησε 4,6 πόντους, 2,3 ριμπάουντ, 0,4 ασίστ και 4,8 PIR σε 21 αγώνες. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Στο Πρωτάθλημα Ελλάδας μέτρησε κατά μέσο όρο 5 πόντους και 3 ριμπάουντ.

Το καλοκαίρι του 2021, προσπάθησε μέσω του summer league του ΝΒΑ, να βρει ομάδα στο αμερικάνικο πρωτάθλημα έχοντας 6,4 πόντους, 5,2 ριμπάουντ σε 5 αγώνες με τους Σέλτικς. Τελικά στις 23 Αυγούστου ανακοινώθηκε από την Τσεντεβίτα Ολίμπια. Με την ομάδα μέτρησε  8,65 πόντους, 5 ριμπάουντ, 1 ασίστ σε 20 ματς στο Γιούροκαπ, ενώ στην Αδριατική λίγκα είχε 9,74 πόντους και 6,1 ριμπάουντ σε 31 αγώνες.

Στις 9 Ιουλίου 2022, ανακοινώθηκε από την τούρκικη Μπούρσασπορ. Στις 5 Φεβρουαρίου 2023 κόντρα στην Μερκεζεφέντι για το πρωτάθλημα, ήταν καθοριστικός καθώς είχε 27 πόντους (11/14 δίποντα, 1/1 τρίποντο) και έκανε νταμπλ-νταμπλ με 12 ριμπάουντ και 2 ασίστ. Τη σεζόν 2022-23, με την ομάδα της Προύσας είχε κατά μέσο όρο 12.3 πόντους, 7.5 ριμπάουντ και 1.9 ασίστ στο Πρωτάθλημα Τουρκίας, ενώ στο Eurocup μέτρησε αντίστοιχα 12.8 πόντους, 7.4 ριμπάουντ και 1.8 ασίστ.

Στις 20 Ιουνίου 2023, ανακοινώθηκε από τους SeaHorses Mikawa του Πρωταθλήματος Ιαπωνίας με συμβόλαιο ενός έτους.

Εθνική Ελλάδας
--------------

Ο Όγκαστ είχε επιλεγεί για την ελληνική εθνική ομάδα ανδρών στην προεπιλογή για το Ευρωμπάσκετ του 2017, ωστόσο δεν ήταν στην τελική δωδεκάδα.

Προσωπική ζωή
-------------

Ο Ζακ Όγκαστ γεννήθηκε στο Κέιμπριτζ της Μασαχουσέτης, από τον Μπέιζελ Όγκαστ και την Λία Τζιμούλη. Ο πατέρας του ήταν από την Αϊτή και η μητέρα του έχει ελληνική καταγωγή από τον παππού της, Λούις, ο οποίος μετανάστευσε στις ΗΠΑ από την Αγία Σωτήρα το 1949.

Ο Όγκαστ έχει διπλή υπηκοότητα με τις Ηνωμένες Πολιτείες και την Ελλάδα. Έχει δηλώσει ότι μιλάει ελληνικά εκτός από την μητρική του γλώσσα, τα αγγλικά.

Την Τετάρτη 26 Αυγούστου 2020, έγινε για πρώτη φορά πατέρας, καθώς η σύζυγος του γέννησε ένα αγόρι.

Τίτλοι-Διακρίσεις
-----------------

### Συλλογικοί

#### Παναθηναϊκός

* 2x Πρωτάθλημα Ελλάδας: (2018, 2021)
* Κύπελλο Ελλάδος: (2021)

#### Τσεντεβίτα Ολίμπια

* Πρωτάθλημα Σλοβενίας: (2022)
* Κύπελλο Σλοβενίας: (2022)

### Ατομικοί

* MVP της αγωνιστικής στο Μπάσκετμπολ Τσάμπιονς Λιγκ: (11η αγωνιστική 2016/17)
* Τούρκικο All Star Game: (2019)

Παραπομπές
----------

1. ↑  «Man to man Ολυμπιακού και Παναθηναϊκού στον Ζακ Ογκουστ που τρελαίνει την Τουρκία! (Ελληνικά)». Αρχειοθετήθηκε από το πρωτότυπο στις 30 Αυγούστου 2017. Ανακτήθηκε στις 6 Σεπτεμβρίου 2017.
2. ↑  Zach Auguste got the Greek passport.
3. ↑  Έλληνας και επίσημα ο Όγκαστ! (Ελληνικά).
4. ↑  Morgan, Wes (12 Νοεμβρίου 2012). «Irish Men Cruise By Monmouth». *247Sports.com*. Ανακτήθηκε στις 13 Μαΐου 2015.
5. ↑  «Marlborough's Zach Auguste packs punch for Notre Dame». The Boston Globe. 21 Μαρτίου 2015. Ανακτήθηκε στις 26 Μαρτίου 2015.
6. ↑  «Zach Auguste». Notre Dame Fighting Irish. Αρχειοθετήθηκε από το πρωτότυπο στις 19 Αυγούστου 2017. Ανακτήθηκε στις 11 Ιουνίου 2015.
7. ↑  «Zach Auguste - player profile». *ESPN*. Ανακτήθηκε στις 15 Μαΐου 2015.
8. ↑  Turner, Tayler (24 Οκτωβρίου 2013). «Ready To Step Up». Notre Dame Fighting Irish. Αρχειοθετήθηκε από το πρωτότυπο στις 11 Σεπτεμβρίου 2016. Ανακτήθηκε στις 11 Ιουνίου 2015.
9. ↑  Wolken, Dan (27 Μαρτίου 2015). «Not losing Zach Auguste leads to wins for Notre Dame». USA Today. Ανακτήθηκε στις 11 Ιουνίου 2015.
10. ↑  Ironside, Nick (15 Μαρτίου 2015). «Three Points: Notre Dame vs. North Carolina». *247Sports.com*. Ανακτήθηκε στις 15 Ιουνίου 2015.
11. ↑  Rallo, Curt (16 Νοεμβρίου 2015). «Auguste Cherishes His Commonwealth Roots». Notre Dame Fighting Irish. Αρχειοθετήθηκε από το πρωτότυπο στις 18 Νοεμβρίου 2015. Ανακτήθηκε στις 17 Νοεμβρίου 2015.
12. ↑  «North Carolina Picked As 2015-16 ACC Basketball Preseason Favorite». Atlantic Coast Conference. 28 Οκτωβρίου 2015. Αρχειοθετήθηκε από το πρωτότυπο στις 3 Φεβρουαρίου 2016. Ανακτήθηκε στις 4 Φεβρουαρίου 2016.
13. ↑  «Notre Dame tops exhausted Duke 84-79 in OT in ACC tourney». *ESPN*. 11 Μαρτίου 2016. Ανακτήθηκε στις 6 Νοεμβρίου 2016.
14. ↑  Gehn, Eli (29 Αυγούστου 2016). «Lakers Sign Zach Auguste». *NBA.com*. Ανακτήθηκε στις 29 Αυγούστου 2016.
15. ↑  «Lakers Waive Auguste, Jacobs, Wear». *NBA.com*. 12 Οκτωβρίου 2016. Ανακτήθηκε στις 12 Οκτωβρίου 2016.
16. ↑  «Usak Sportif land Zach Auguste and D'Angelo Harrison». *Sportando.com*. 27 Οκτωβρίου 2016. Ανακτήθηκε στις 27 Οκτωβρίου 2016.
17. ↑  «Audacious Auguste claims MVP of the Week». *Basketball Champions League*. 5 Ιανουαρίου 2017. Αρχειοθετήθηκε από το πρωτότυπο στις 6 Ιανουαρίου 2017. Ανακτήθηκε στις 6 Σεπτεμβρίου 2017.
18. ↑  Ιουν. 2017 21:07, Επιμέλεια: Γιώργος Οικονόμου Δημοσίευση: 30. «Επίσημο: Στον Παναθηναϊκό ο Όγκαστ». *www.sport24.gr* (στα Αγγλικά). Ανακτήθηκε στις 4 Ιουνίου 2020.
19. ↑  Auguste stays with Panathinaikos after turning down NBA offers.
20. ↑  «Στην Γαλατάσαραϊ ο Όγκαστ». *www.sport24.gr*. Ανακτήθηκε στις 21 Ιανουαρίου 2019.
21. ↑  «Το ευχαριστώ του Παναθηναϊκού στον Ζακ Όγκαστ». *www.sport24.gr*. Ανακτήθηκε στις 21 Ιανουαρίου 2019.
22. ↑  Team, Onsports (7 Αυγούστου 2019). «Γαλατασαράι: Ανανέωσε ο Όγκαστ». *Onsports.gr*. Ανακτήθηκε στις 5 Ιουνίου 2020.
23. ↑  «Παναθηναϊκός: ΕΠΙΣΗΜΗ η επιστροφή Όγκαστ! (videos)». *Eurohoops*. 20 Ιουλίου 2020. Ανακτήθηκε στις 20 Ιουλίου 2020.
24. ↑  «Η ομάδα-υπερηφάνεια των Παναθηναϊκών το σήκωσε κι αυτό!». *SDNA*. 9 Μαΐου 2021. Ανακτήθηκε στις 9 Μαΐου 2021.
25. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 27 Ιουλίου 2021.
26. ↑  «Ζακ Όγκαστ: Ανακοινώθηκε η συμφωνία του με την Τσεντεβίτα Ολίμπια (photo)». *Eurohoops*. 23 Αυγούστου 2021. Ανακτήθηκε στις 26 Αυγούστου 2021.
27. ↑  «Επίσημο: Στην Μπούρσασπορ ο Όγκαστ (vid)». *SDNA*. 9 Ιουλίου 2022. Ανακτήθηκε στις 9 Ιουλίου 2022.
28. ↑  «Ο ΤΡΟΜΕΡΟΣ Όγκαστ κέρδισε τον διψήφιο Ρογκαβόπουλο!». *Eurohoops*. 5 Φεβρουαρίου 2023. Ανακτήθηκε στις 5 Φεβρουαρίου 2023.
29. ↑  newsroom, sport-fm. «Επίσημο: Ανακοινώθηκε από ομάδα της Ιαπωνίας ο Όγκαστ!». *sport-fm.gr*. Ανακτήθηκε στις 20 Ιουνίου 2023.
30. ↑  MISSAS ANNOUNCES PRE-SELECTION ROSTER FOR EUROBASKET.
31. ↑  A LOOK AT GREECE’S 16-MAN PRE-SELECTION ROSTER.
32. ↑  *Zach Auguste - Student. Athlete. Irish*. University of Notre Dame. 25 Φεβρουαρίου 2014. Συμβαίνει στα 0:50. Ανακτήθηκε στις 30 Μαρτίου 2015.
33. ↑  «Louis A. Tzimoulis, 91». *Community Advocate*. Marlborough. 15 Αυγούστου 2008. Αρχειοθετήθηκε από το πρωτότυπο στις 13 Ιουνίου 2015. Ανακτήθηκε στις 12 Ιουνίου 2015.
34. ↑  «Providence offers New Hampton's Auguste». ESPN. 8 Ιουνίου 2011. Ανακτήθηκε στις 26 Μαρτίου 2015.
35. ↑  «Παναθηναϊκός: Οι ευχές στον Ζακ Όγκαστ για τη γέννηση του γιου του (photo)». *Eurohoops*. 26 Αυγούστου 2020. Ανακτήθηκε στις 26 Αυγούστου 2020.
36. ↑  «Champions League: MVP ο Όγκαστ (video)». *Eurohoops*. 5 Ιανουαρίου 2017. Ανακτήθηκε στις 5 Ιουνίου 2020.